How to Destroy Angels

How to Destroy Angels ir amerikāņu mūzikas grupa, kura sastāv no Nine Inch Nails līdera Trenta Reznora, viņa sievas, grupas West Indian Girl solistes Marikvīna Māndigas-Reznores un Atikusa Rosa.    Grupas mākslinieciskais vadītājs ir Robs Šeridans. Grupas nosaukums cēlies 1984. gadā izdotas industriālās/ambientās mūzikas grupas Coil tāda paša nosaukuma singla. 

 Vēsture 
Pirmā grupas dziesma A Drowning, kas ir arī grupas pirmais singls, tika publicēta internetā 2010. gada 4. maijā. Tās ierakstā ir piedalījies viens no bijušajiem Nine Inch Nails sadarbības partneriem Elans Maulders. Savukārt pirmais grupas videoklips The Space in Between tika publicēts 2010. gada 14. maijā. 

Grupas 6 dziesmu debijas EP ieraksts tika izdots 2010. gada 1. jūnijā bezmaksas ciparu lejupielādes formātā.   Grupa vēlāk ierakstīja arī kaverversiju Braiena Ferija dziesmai Is Your Love Strong Enough?, kas tika izdota 2011. gada 9. decembrī filmas The Girl with the Dragon Tattoo skaņu celiņā.Twitter. Atjaunots: 2012. gada 29. septembrī. 

2012. gada 21. septembrī Trents Reznors paziņoja, ka How to Destroy Angels sadarbībā ar Columbia Records 2012. gada novembrī izdos otro EP ierakstu — An Omen. savukārt 2013. gada 10. janvārī tika paziņots par pirmā studijas albuma Welcome Oblivion izdošanu. Albums tiks izlaists 5. martā, tajā tiks iekļautas dažas dziesmas no An Omen. 

 Diskogrāfija 
 Studijas albumi 
 2013: Welcome Oblivion

 EP ieraksti 
 2010: How to Destroy Angels
 2012: An Omen

 Singli 
 2010: "A Drowning"
 2012: "Keep it together"
 2013: "How long?"

 Atsauces 

 Ārējās saites 
 Oficiālā mājaslapa 

Kategorija:2010. gadu mūzikas grupas
Kategorija:ASV eksperimentālās mūzikas grupas
Kategorija:ASV industriālās mūzikas grupas
Kategorija:ASV elektroniskās mūzikas grupas
Kategorija:ASV tumšā ambienta grupas
Kategorija:ASV elektronikas grupas